บัวหลวงลุยอาเซียนเพิ่มสาขาอินโดนีเซีย
ธนาคารกรุงเทพ เตรียมขยายสาขาในอินโดนีเซียเพิ่ม รองรับแนวโน้มธุรกิจไทยออกนอกประเทศ
11 ส.ค. 2554

ธนาคารกรุงเทพ เตรียมขยายสาขาในอินโดนีเซียเพิ่ม รองรับแนวโน้มธุรกิจไทยออกนอกประเทศ
นายโฆสิต ปั้นเปี่ยมรัษฎ์ ประธานกรรมการบริหาร ธนาคารกรุงเทพ เปิดเผยว่า ธนาคารกำลังพิจารณาถึงความเป็นไปได้ในการขยายสาขาเพิ่มเติมในประเทศอินโดนีเซีย นอกเหนือจากสาขาในกรุงจาการ์ตา เนื่องจากปัจจุบันมีธุรกิจไทยหลายรายสนใจเข้าไปลงทุนในอินโดนีเซีย ทั้งขนาดใหญ่ ขนาดกลาง และรายย่อย จึงเล็งเห็นโอกาสทางธุรกิจที่สอดคล้องกับการเปิดประชาคมเศรษฐกิจอาเซียนในปี 2558 
ทั้งนี้คาดว่าสัดส่วนสินเชื่อต่างประเทศของธนาคารจะเติบโตจากปัจจุบันที่ 1718 % เป็น 20 % ภายใน 35 ปี 
เรามีการดำเนินนโยบายต่างประเทศอย่างต่อเนื่อง ปีที่ผ่านมาเป็น จีนและมาเลเซีย ส่วนปีนี้เรากำลังพิจารณาแผนเปิดสาขาในอินโดนีเซียเพิ่มเติมจากสาขาในจากาต้าร์ เนื่องจากเศรษฐกิจอินโดนีเซียมีการเติบโตค่อนข้างมาก” นายโฆสิต กล่าวนายชาติศิริ โสภณพนิช กรรมการผู้จัดการใหญ่ ธนาคารกรุงเทพ กล่าวว่า ธนาคารได้รับใบอนุญาตประกอบธุรกิจธนาคารอย่างเต็มรูปแบบจากธนาคารกลางอินโดนีเซีย จึงสามารถให้บริการได้ทั้งสกุลเงินท้องถิ่น และสกุลเงินอื่นๆ 
สำหรับแผนการเปิดสาขาในอินโดนีเซียเพิ่มเติมนั้นเป็นแผนรองรับธุรกิจขนาดกลางและรายย่อยของไทย ที่มีศักยภาพและสามารถออกไปลงทุนในต่างประเทศได้มากขึ้น ซึ่งอินโดนีเซียเป็นประเทศที่มีโอกาสเติบโตและได้รับความสนใจจากนักลงทุนไทยเป็นอย่างมาก เนื่องจากมีประชากรและทรัพยากรธรรมชาติสูง ซึ่งจะช่วยลดต้นทุนด้านวัตถุดิบต่างๆและขยายตลาดของธุรกิจไทยได้
“จะเข้าไปให้คำแนะนำอย่างครบวงจรตั้งแต่ข้อมูลพื้นฐานอย่างภาษี ค่าจ้าง การดูแลความเสี่ยงจากอัตราแลกเปลี่ยน และการสนับสนุนด้านสินเชื่อ” นายชาติศิริ กล่าว
สำหรับนโยบายการขยายธุรกิจในประเทศในปีนี้ ธนาคารจะเน้นการขยายฐานกลุ่มลูกค้าบุคคล โดยจะมีการปรับปรุงผลิตภัณฑ์เดิมและเปิดตัวผลิตภัณฑ์ใหม่เพิ่มขึ้น เนื่องจากที่ผ่านมายังมีผลิตภัณฑ์บางส่วนที่ยังไม่เป็นไปตามเป้า โดยในปีนี้ธนาคารตั้งเป้าเพิ่มการเติบโตในส่วนสินเชื่อที่อยู่อาศัยและกองทุนประเภทต่างๆให้มากขึ้น